ΓΡΑΠΤΗ ΕΡΩΤΗΣΗ P-3281/02

υποβολή: Christos Folias (PPE-DE) προς την Επιτροπή

(12 Νοεμβρίου 2002)

Θέμα: Ηλεκτρονικά παιχνίδια

Η απάντηση της Επιτροπής στην ερώτηση μου Η-0522/02 αναφορικά με το σχέδιο νόμου για τα ηλεκτρικά, ηλεκτρομηχανικά και ηλεκτρονικά παιχνίδια(1), που επρόκειτο να συζητηθεί στο εθνικό κοινοβούλιο, ήταν ότι η Επιτροπή δεν μπορούσε να προβεί σε σχόλια την συγκεκριμένη στιγμή. Η απάντηση της Επιτροπής ανέφερε επίσης ότι είχε λάβει πληροφορίες σχετικά με την πιθανή πρόθεση των ελληνικών αρχών να απαγορεύσουν την χρήση των παιχνιδιών αυτών εκτός των καζίνο και ότι ζήτησε από τις ελληνικές αρχές να την ενημερώσουν σχετικά με το τρέχον νομικό πλαίσιο όσον αφορά τη χρήση του εξοπλισμού για τυχερά και τεχνικά παιχνίδια. Η Επιτροπή ζήτησε επίσης διευκρινίσεις από τις ελληνικές αρχές ως προς τις προθέσεις της σχετικά με οποιαδήποτε νέα νομοθεσία επί του θέματος. Αυτήν την στιγμήπάρχει ο Νόμος 3037/2002 που αναφέρεται στο συγκεκριμένο θέμα και ο οποίος απαγορεύει εντελώς την χρήση των παιχνιδιών αυτών.

Οι ελληνικές αρχές κοινοποίησαν τον Νόμο 3037/2002, σύμφωνα με την οδηγία 98/34/ΕΚ(2)· Αν ναι, ο νόμος αυτός είναι σύμφωνος με το κοινοτικό δίκαιο, και συγκεκριμένα με τα άρθρα 49, 50, 43, 45 και 28 της Συνθήκης ΕΚ· Τι σκοπεύει να κάνει η Επιτροπή στην περίπτωση που ο νόμος αυτός είναι αντίθετος με τις Συνθήκες·

(1) Γραπτή ερώτηση της 02.7.2002.

(2) ΕΕ L 204 της 21.7.1998, σελ. 37.

Απάντηση του κ. Bolkestein εξ ονόματος της Επιτροπής

(12 Δεκεμβρίου 2002)

Ο ελληνικός νόμος 3037/2002 φαίνεται ότι θεσπίζει ολοκληρωτική απαγόρευση, από την 1η Αυγούστου 2002, της εγκατάστασης και λειτουργίας όλων των ηλεκτρικών, ηλεκτρονικών και ηλεκτρομηχανικών παιχνιδιών, των τεχνικών παιχνιδιών ψυχαγωγίας και όλων των παιχνιδιών που χρησιμοποιούνται μέσω ηλεκτρονικώνπολογιστών, σε κάθε δημόσιο ή ιδιωτικό χώρο εκτός των καζίνο.

Η Επιτροπή έχει εξετάσει καταγγελίες που αφορούν ορισμένες διατάξεις της εν λόγω νομοθεσίας, σύμφωνα με τα άρθρα 28-30 της συνθήκης ΕΚ σχετικά με την ελεύθερη διακίνηση των αγαθών.

Ως εκ τούτου, ο νόμος αυτός θα μπορούσε να θεωρηθεί ως μέτρο που έχει ισοδύναμο αποτέλεσμα με τους ποσοτικούς περιορισμούς στις εισαγωγές, οι οποίοι απαγορεύονται βάσει του άρθρου 28 της συνθήκης ΕΚ. Επιπλέον, η απαγόρευση φαίνεται δυσανάλογη προς τους επιθυμητούς στόχους και δεν φαίνεται να δικαιολογείται δυνάμει των όρων του άρθρου 30 της συνθήκης ΕΚ ή των επιτακτικών απαιτήσεων που έχει αποδεχτεί το Ευρωπαϊκό Δικαστήριο. Κατά συνέπεια, βάσει του άρθρου 226 της συνθήκης ΕΚ, έχει σταλεί προειδοποιητική επιστολή στις ελληνικές αρχές.

Μετά τις ερωτήσεις των αξιότιμων μελών του Κοινοβουλίου, οιπηρεσίες της Επιτροπής είναι έτοιμες να εξετάσουν στοιχεία της νομοθεσίας που εμπίπτουν στο άρθρο 43 της συνθήκης ΕΚ σχετικά με την ελευθερία εγκατάστασης και το άρθρο 49 σχετικά με την ελεύθερη παροχήπηρεσιών, καθώς επίσης και σε σχέση με τιςποχρεώσεις των κρατών μελών δυνάμει της οδηγίας 98/34/ΕΚ(1).

(1) Οδηγία 98/34 όπως τροποποιήθηκε από την οδηγία 98/48 του Ευρωπαϊκού Κοινοβουλίου και του Συμβουλίου για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων στιςπηρεσίες της κοινωνίας των πληροφοριών (ΕΕ L 217 της 5.8.1998, σελ. 18).